Afrikaanse sangers verwag eerstelingRicus Nel en Liza Brönner (Foto: Facebook) Tot nog baie onlangs het die musiek-egpaar Ricus Nel en Liza Brönner se lewe nét om musiek gewentel, maar nou gaan dié egpaar voor die einde van die jaar ŉ nuwe bondeltjie in hul huis verwelkom. Brönner het dié nuus op sosiale media bevestig. “Ek en Ricus dank die Here ons God vir die perfekte lewetjie waarmee Hy ons seën en toevertrou!” het sy laat hoor. Tania Fourie, bemarkingsbestuurder by Select Musiek, sê Brönner is reeds in haar tweede trimester. “Liza en die baba is albei gesond. Sy en Ricus voel ongelooflik geseënd oor hul goeie nuus en is baie opgewonde om hul bondeltjie tuis te verwelkom,” sê sy. Fourie sê die egpaar sal mettertyd meer inligting oor hul kleinding verklap. Dié nuus kom net nadat Ricus verlede maand ŉ Ghoema-toekenning vir die beste boere- of tradisionelemusiek-album vir Ricus Nel bring hulde aan Worsie Visser gewen het. Die foto wat Liza op sosiale media gedeel het (Foto: Facebook)